stanford-oval/wikipedia huggingface dataset:
ลัทธิจุลนิยม

“Dillingen Serra” ประติมากรรมโดย ริชาร์ด เซร์รา
ลัทธิจุลนิยม หรือ  ลัทธิมินิมัลลิสม์ (ภาษาอังกฤษ: Minimalism) คือขบวนการทางศิลปะและการออกแบบโดยเฉพาะจักษุศิลป์และคีตศิลป์ ที่เริ่มราวหลังสงครามโลกครั้งที่สองในศิลปะตะวันตกโดยเฉพาะจักษุศิลป์ของสหรัฐอเมริกา ราวปลายคริสต์ทศศตวรรษ 1960 และ ต้นคริสต์ทศศตวรรษ 1970 งานลัทธิจุลนิยมจะเป็นงานที่ปอกรายละเอียดจนเหลือแต่แก่น ซึ่งมีผลต่องานศิลปะหลายแขนงรวมทั้งจิตรกรรม, ประติมากรรม และคีตกรรม ศิลปินผู้มีบทบาทในขบวนการนี้ก็ได้แก่ โดนัลด์ จัดด์ (Donald Judd), คาร์ล อันเดร (Carl Andre) และ ริชาร์ด เซร์รา (Richard Serra) ลัทธิจุลนิยมเป็นความคิดรากฐานของการลดลง (reductive aspect) ของลัทธิสมัยใหม่ (Modernism) บางครั้งจึงตีความหมายว่าเป็นปฏิกิริยาตอบโต้ ลัทธิสำแดงพลังอารมณ์แนวนามธรรม (Abstract Expressionism) และเป็นสะพานเชื่อมไปยังแนวคิดหลังยุคนวนิยม (Postmodernism)
คำว่า “ลัทธิจุลนิยม” ครอบคลุมไปถึงขบวนการเปลี่ยนแปลงทางดนตรีซึ่งจะใช้การเล่นซ้ำและขยายจากแกนเช่นงานของ สตีฟ ไรค์ (Steve Reich), จอห์น แอดัมส์ (John Adams), ฟิลลิป กลาส (Philip Glass) และ เทอร์รี ไรลีย์ (Terry Riley)
คำว่า “ลัทธิจุลนิยม” มักจะใช้ในภาษาพูดที่หมายถึงสิ่งที่เปลือยจากรายละเอียดต่าง ๆ และบางครั้งก็ใช้บรรยายบทละครที่เขียนโดย ซามูเอล เบคเคท (Samuel Beckett), ภาพยนตร์โดย โรเบิร์ต เบรสซัน (Robert Bresson) และงานเขียนเรื่องเล่าของ เรมอนด์ คาร์เวอร์ (Raymond Carver), งานสถาปัตยกรรมของ ลุดวิก ฟอน เดอร์ โรห์ (Ludwig Mies van der Rohe)  หรือแม้แต่การออกแบบรถยนต์โดย โคลิน แชพแมน (Colin Chapman)
ดูเพิ่ม

ศิลปะสมัยใหม่
ศิลปะตะวันตก
ตัวอย่างงาน

หมายเหตุ: งานจิตรกรรมหรือประติมากรรมส่วนใหญ่ในหัวข้อนี้เป็นงานที่ยังสงวนลิขสิทธิ์จึงไม่สามารถนำมาแสดงให้ดูในบทความนี้ได้ แต่ถ้าจะดูภาพงานเขียนลักษณะนี้ก็ลิงก์ไปยังรูปได้ตรงหลังชื่อรูป
“ไม่มีชื่อ” ประติมากรรม โดย โดนัลด์ จัดด์ ค.ศ. 1990
“ระดับทะเล” (Sealevel) ประติมากรรม โดย ริชาร์ด เซร์รา, ประเทศเนเธอร์แลนด์
“ศาลาเยอรมัน” สถาปัตยกรรม โดยลุดวิก ฟอน เดอร์ โรห์ ค.ศ. 1929,  บาร์เซโลนา
“Memantra” ประติมากรรม โดยแฟรงค์ สเตลลา (Frank Stella)
“ Wissenschaftsparks” สถาปัตยกรรม โดยแดน เฟลวิน (Dan Flavin)
“Lotus Mk 2” รถยนต์สร้างโดย โคลิน แชพแมน ค.ศ. 1949 จากชาสซิส  Austin 7
สมุดภาพ

ตึกด้านตะวันออกของพิพิธภัณฑ์ศิลปะแห่งชาติ
วอชิงตัน ดี.ซี.
โดย ไอ.เอ็ม. เป
อนุสาวรีย์ทหารผ่านศึกเวียดนาม วอชิงตัน ดี.ซี.
โดย มายา ลิน (Maya Lin)
ประตูเซนต์หลุยส์ (Jefferson National Expansion Memorial) โดยสถาปนิกสวีเดน-อเมริกัน แอโร ซาริเน็น (Eero Saarinen)  เซนต์หลุยส์
“โค้งเบอร์ลิน” 
ประเทศเยอรมนี
“เทวดาแห่งภาคเหนือ”
โดยแอนโทนี กอร์มลีย์
 (Antony Gormley) 
อังกฤษ
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ
โอซามา บิน ลาเดน (ช้าง)

| --- | --- |
สปีชีส์: ช้างเอเชีย
เพศ: ผู้
ตาย: ธันวาคม 2006 เตซปุระ, รัฐอัสสัม, ประเทศอินเดีย
อาชีพ: ช้างตกมัน
ปีปฏิบัติงาน: 2004–2006
ส่วนสูง: 2.7 ถึง 3.0 m (9 ถึง 10 ft)
สัณฐาน: ไม่มีงา
ตั้งชื่อตาม: โอซามา บิน ลาเดน
โอซามา บิน ลาเดน เป็นช้างเอเชียตกมัน ตั้งชื่อตามผู้ก่อการร้าย โอซามา บิน ลาเดน มันตกมันและทำลายสิ่งก่อสร้าง รวมถึงเป็นผลให้มีผู้เสียชีวิต 27 รายในอำเภอโสนิตปุระในรัฐอัสสัมทางตะวันออกเฉียงเหนือของประเทศอินเดีย หลังตกมันเป็นเวลาจากปี 2004 ถึง 2006 มันถูกยิงเสียชีวิตโดยนักล่าชาวอิตาลี-เซเนกัล Gaetàn Bossun อย่างไรก็ตามบางส่วนไม่มั่นใจว่าเขาฆ่าช้างถูกตัว
แหล่งข้อมูลอื่น

Evans, Robert; della Quercia, Jacopo (March 27, 2012). "5 Terrifying Serial Killers Who Happened to Be Animals". สืบค้นเมื่อ January 3, 2015.
Photo of elephant Osama Bin Laden (slain) USA Today
โทรศัพท์เคลื่อนที่ในประเทศไทย

รายละเอียดเกี่ยวกับโทรศัพท์มือถือและสมาร์ตโฟนในประเทศไทย
การให้บริการโทรศัพท์เคลื่อนที่ในประเทศไทย > ยุคแรก 1G

ปี พ.ศ. 2529 องค์การโทรศัพท์แห่งประเทศไทย (ชื่อในขณะนั้น) ได้เริ่มให้บริการโทรศัพท์เคลื่อนที่ โดยนำระบบ NMT (Nordic Mobile Telephone System) ซึ่งมีให้บริการในประเทศแถบสแกนดิเนเวีย แต่ได้มีการปรับเปลี่ยนเรื่องความถี่ในการนำมาให้บริการจาก ความถี่ 450MHz เป็น 470MHz จึงเป็นที่มาของชื่อระบบ NMT470 ซึ่งนับเป็นโทรศัพท์เคลื่อนที่ระบบแรกของประเทศไทย ระยะแรกให้บริการในเขตกรุงเทพฯ ปริมลฑลและจังหวัดชายฝั่งด้านตะวันออก ก่อนขยายบริการไปทั่วประเทศในเวลาต่อมา ลักษณะของเครื่องลูกข่ายของระบบ NMT470 จะมีลักษณะเป็นกระเป๋าหิ้ว มีน้ำหนักประมาณ 1-5 กิโลกรัม ยังไม่ได้มีลักษณะเป็นแบบมือถือเช่นปัจจุบัน บางครั้งผู้ใช้จึงเรียกว่าโทรศัพท์กระเป๋าหิ้ว
ปี พ.ศ. 2530 การสื่อสารแห่งประเทศไทย (ชื่อในขณะนั้น) ได้นำระบบ AMPS (Advance Mobile Phone System) ความถี่ 800MHz มาให้บริการ โดยคุณลักษณะเด่นของระบบ AMPS800 คือเครื่องลูกข่ายที่มีขนาดเล็ก สามารถถือไปมาได้โดยสะดวก จึงได้รับความนิยมมากและเป็นที่มาของโทรศัพท์มือถือ ระบบ AMPS800 เริ่มให้บริการในเขตกรุงเทพฯ ก่อนขยายไปตามหัวเมืองใหญ่ แต่การให้บริการระยะแรกไม่ได้เรียกผ่านรหัสโทรศัพท์เคลื่อนที่ (รหัส 01) แต่ต้องทำการเรียกผ่านหมวดเลขหมายของพื้นที่กรุงเทพฯ จึงทำให้ผู้ใช้บริการต้องเสียค่าโทรทั้งการโทรออกและรับสาย
ดูเพิ่ม

แอดวานซ์ อินโฟร์ เซอร์วิส
ดีแทค
ทรูมูฟ
ทรูมูฟ เอช
สมาชิกสภาผู้แทนราษฎรจังหวัดชัยนาท

| เขตเลือกตั้งสมาชิกสภาผู้แทนราษฎร |
| --- | --- |
จังหวัดชัยนาท
เขตเลือกตั้งในปัจจุบัน
จำนวนเขต: 2
คะแนนเสียง: 52,997 (ภูมิใจไทย) 45,516 (รวมไทยสร้างชาติ)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: ภูมิใจไทย (1) รวมไทยสร้างชาติ (1)
สมาชิกสภาผู้แทนราษฎร: ดูในบทความ
จังหวัดชัยนาท มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชัยนาทมีสมาชิกสภาผู้แทนราษฎรคนแรก คือ ร้อยตรี สอน วงษ์โต
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 5 สมัย ได้แก่ จ่าสิบเอก อนันต์ สุขสันต์, นายบุญธง สงฆ์ประชา และ นายชัยวัฒน์ ทรัพย์รวงทอง
สมาชิกสภาผู้แทนราษฎรสตรีคนแรกของจังหวัดชัยนาท คือ นางพรทิวา นาคาศัย (จากการเลือกตั้ง พ.ศ. 2550)
ตระกูลการเมืองที่ได้รับเลือกตั้งมากที่สุด คือ สงฆ์ประชา (3 คน) ได้แก่ นายบุญธง สงฆ์ประชา นายมณเฑียร สงฆ์ประชา และนางนันทนา สงฆ์ประชา
รายนามสมาชิกสภาผู้แทนราษฎรแบบแบ่งเขต > ชุดที่ 1–7; พ.ศ. 2476–2495

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 1 | พ.ศ. 2476 | ร้อยตรี สอน วงษ์โต |
| ชุดที่ 2 | พ.ศ. 2480 | พระยาวิชิตสรไกร (เอี่ยม ขัมพานนท์) |
| ชุดที่ 3 | พ.ศ. 2481 | นายศิริ บำเพ็ญอยู่ |
| ชุดที่ 4 | มกราคม พ.ศ. 2489 | นายประยูร ปานะดิษฐ์ |
| ชุดที่ 4 | สิงหาคม พ.ศ. 2489 | นายไกรสร สุขสว่าง (เลือกตั้งเพิ่มเติม) |
| ชุดที่ 5 | พ.ศ. 2491 | นายไกรสร สุขสว่าง |
| ชุดที่ 5 | พ.ศ. 2492 | – (เลือกตั้งเพิ่มเติม) |
| ชุดที่ 7 | พ.ศ. 2495 | นายไกรสร สุขสว่าง (เสียชีวิต) |
| ชุดที่ 7 | พ.ศ. 2495 | นายสง่า ศรีเพ็ญ (แทนนายไกรสร) |
รายนามสมาชิกสภาผู้แทนราษฎรแบบแบ่งเขต > ชุดที่ 8–9; พ.ศ. 2500

บทความหลัก: จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และ จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 8 | กุมภาพันธ์ พ.ศ. 2500 | พลตำรวจตรี ละม้าย อุทยานานนท์ |
| ชุดที่ 9 | ธันวาคม พ.ศ. 2500 | นายประยูร ปานะดิษฐ์ |
รายนามสมาชิกสภาผู้แทนราษฎรแบบแบ่งเขต > ชุดที่ 10–20; พ.ศ. 2512–2539

บทความหลัก: จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, และ จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
| 0 | 1 | 2 | 3 |
| --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 |
| ชุดที่ 10 | พ.ศ. 2512 | จ่าสิบเอก อนันต์ สุขสันต์ | นายทินกร ปรีชพันธ์  (ศาลให้พ้นจากสมาชิกภาพ) |
| ชุดที่ 10 | พ.ศ. 2512 | จ่าสิบเอก อนันต์ สุขสันต์ | นายเกรียงศักดิ์ สุขสว่าง (แทนนายทินกร) |
| ชุดที่ 11 | พ.ศ. 2518 | ร้อยตรี สมหวัง ศรีชัย | นายทินกร ปรีชพันธ์ |
| ชุดที่ 12 | พ.ศ. 2519 | จ่าสิบเอก อนันต์ สุขสันต์ | นายศรายุทธ ชะนะกุล |
| ชุดที่ 13 | พ.ศ. 2522 | นายเกรียงศักดิ์ สุขสว่าง | นายศรายุทธ ชะนะกุล (เสียชีวิต) |
| ชุดที่ 13 | พ.ศ. 2522 | นายเกรียงศักดิ์ สุขสว่าง | จ่าสิบเอก อนันต์ สุขสันต์ (แทนนายศรายุทธ) |
| ชุดที่ 14 | พ.ศ. 2526 | นายประสิทธิ์ ดอนโพธิ์งาม | นายบุญธง สงฆ์ประชา |
| ชุดที่ 15 | พ.ศ. 2529 | จ่าสิบเอก อนันต์ สุขสันต์ | นายบุญธง สงฆ์ประชา |
| ชุดที่ 16 | พ.ศ. 2531 | จ่าสิบเอก อนันต์ สุขสันต์ | นายชัยวัฒน์ ทรัพย์รวงทอง |
| ชุดที่ 17 | มีนาคม พ.ศ. 2535 | นายบุญธง สงฆ์ประชา | นายชัยวัฒน์ ทรัพย์รวงทอง |
| ชุดที่ 18 | กันยายน พ.ศ. 2535 | นายบุญธง สงฆ์ประชา | พันจ่าอากาศเอก เด็ดดวงดอกรัก คุ้มชนะ |
| ชุดที่ 19 | พ.ศ. 2538 | นายบุญธง สงฆ์ประชา | นายชัยวัฒน์ ทรัพย์รวงทอง |
| ชุดที่ 20 | พ.ศ. 2539 | นายมณเฑียร สงฆ์ประชา | พันจ่าอากาศเอก เด็ดดวงดอกรัก คุ้มชนะ |
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

บทความหลัก: จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
1: นายอนุชา นาคาศัย
| 2 | นายมณเฑียร สงฆ์ประชา | นายชัยวัฒน์ ทรัพย์รวงทอง |
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| 0 | 1 | 2 |
| --- | --- | --- |
เขต: ชุดที่ 23 พ.ศ. 2550
| 1 | นางนันทนา สงฆ์ประชา  | นางพรทิวา นาคาศัย  (แทนนางนันทนา) |
| 1 | นายมณเฑียร สงฆ์ประชา    (ถูกตัดสิทธิ์ทางการเมือง 5 ปี) | นายชัยวัฒน์ ทรัพย์รวงทอง   (แทนนายมณเฑียร) |
รายนามสมาชิกสภาผู้แทนราษฎรแบบแบ่งเขต > ชุดที่ 24–26; พ.ศ. 2554–2566

บทความหลัก: จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554, จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, และ จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| 0 | 1 | 2 | 3 |
| --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 2 |
| ชุดที่ 24 | พ.ศ. 2554 | นางพรทิวา นาคาศัย | นางนันทนา สงฆ์ประชา |
| ชุดที่ 25 | พ.ศ. 2562 | นายอนุชา นาคาศัย  (ลาออกจากพรรค/ไม่มีเลือกตั้งซ่อม) | นายมณเฑียร สงฆ์ประชา  (ลาออก/ไม่มีเลือกตั้งซ่อม) |
| ชุดที่ 26 | พ.ศ. 2566 | นายอนุชา นาคาศัย | นายมณเฑียร สงฆ์ประชา |
รูปภาพ

พลตำรวจตรี ละม้าย อุทยานานนท์
นายศรายุทธ ชะนะกุล
นายอนุชา นาคาศัย
นางพรทิวา ศักดิ์ศิริเวทย์กุล
แหล่งข้อมูลอื่น

คณะกรรมการการเลือกตั้งจังหวัดชัยนาท เก็บถาวร 2012-06-26 ที่ เวย์แบ็กแมชชีน
| ด ค กจังหวัดชัยนาทในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  เขต 1 2524  เขต 1 2551 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
กิ่งจังหวัดเนมูโระ

| กิ่งจังหวัดเนมูโระ 根室振興局 |
| --- | --- |
กิ่งจังหวัดของฮกไกโด

พิกัด: 43°19′49″N 145°35′04″E﻿ / ﻿43.33038°N 145.584389°E﻿ / 43.33038; 145.584389
ประเทศ:  ญี่ปุ่น
จังหวัด:  ฮกไกโด
ศูนย์กลาง: เนมูโระ
พื้นที่
 • ทั้งหมด: 8,534.22 ตร.กม. (3,295.08 ตร.ไมล์)
ประชากร (28 กุมภาพันธ์ ค.ศ. 2023)
 • ทั้งหมด: 69,813 คน
 • ความหนาแน่น: 8.2 คน/ตร.กม. (21 คน/ตร.ไมล์)
เว็บไซต์: www.nemuro.pref.hokkaido.lg.jp
กิ่งจังหวัดเนมูโระ (ญี่ปุ่น: 根室振興局; โรมาจิ: Nemuro-shinkō-kyoku; ทับศัพท์: เนมูโระ ชิงโกเคียวกุ; ไอนุ: ニムオロ นีมูโอโร) เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์

ประวัติความเป็นมาของกิ่งจังหวัดเนมูโระเรียงตามปี ค.ศ.
1897 กิ่งจังหวัดเนมูโระถูกจัดตั้งขึ้นพร้อมกับกิ่งจังหวัดอื่น ๆ อีก 18 กิ่งจังหวัดในฮกไกโด
1903 กิ่งจังหวัดชานะถูกผนวกเป็นส่วนหนึ่งของกิ่งจังหวัดเนมูโระ
1945 สหภาพโซเวียตเข้าครอบครองหมู่เกาะคูริล
ภูมิศาสตร์

กิ่งจังหวัดเนมูโระนั้นครอบคลุมเกาะและหมู่เกาะอีกมาก แต่หมู่เกาะและเกาะเหล่านั้นปัจจุบันถูกปกครองโดยรัสเซีย ซึ่งญี่ปุ่นได้แต่เป็นผู้อ้างสิทธิ์เหนือดินแดน
{{{annotations}}}
ภูมิศาสตร์ > นคร

นครเนมูโระ (ญี่ปุ่น: 根室市; โรมาจิ: Nemuro-shi) (ศูนย์กลาง)
ภูมิศาสตร์ > เมือง

อำเภอชิเบ็ตสึ (ญี่ปุ่น: 標津郡 ; โรมาจิ: Shibetsu-gun )
เมืองชิเบ็ตสึ (ญี่ปุ่น: 標津町; โรมาจิ: Shibetsu-chō)
เมืองนากาชิเบ็ตสึ (ญี่ปุ่น: 中標津町; โรมาจิ: Nakashibetsu-chō)
อำเภอนตสึเกะ (ญี่ปุ่น: 野付郡 ; โรมาจิ: Notsuke-gun )
เมืองเบ็ตสึไก (ญี่ปุ่น: 別海町; โรมาจิ: Betsukai-chō)
อำเภอเมนาชิ (ญี่ปุ่น: 目梨郡 ; โรมาจิ: Menashi-gun )
เมืองราอูซุ (ญี่ปุ่น: 羅臼町; โรมาจิ: Rausu-chō)
การขนส่ง > ท่าอากาศยาน

ท่าอากาศยานนากาชิเบ็ตสึ
แหล่งข้อมูลอื่น

เว็บไซต์ทางการ (ในภาษาญี่ปุ่น)


เทศบาลในกิ่งจังหวัดเนมุโระ (ดินแดนทางเหนือ)

6. หมู่บ้านชิโกตัง /  7. หมู่บ้านโทมาริ /  8. หมู่บ้านรูโยเบ็ตสึ /  9. หมู่บ้านรูเบ็ตสึ /  10. ชานะ /  11. ชิเบโตโระ

A. หมู่เกาะฮาโบไม /  B. เกาะชิโกตัง /  C. เกาะคูนาชิริ /  D. เกาะเอโตโรฟุ
สไปเดอร์แมน (ละครชุดทางโทรทัศน์ญี่ปุ่น)

สไปเดอร์แมน (ญี่ปุ่น: スパイダーマン; โรมาจิ: Supaidāman) เป็นละครชุดโทกูซัตสึฮีโรจากประเทศญี่ปุ่น เป็นผลงานที่ผลิตโดยบริษัทโตเอะ โดยนำตัวละครจากสไปเดอร์-แมน จากมาร์เวลคอมิกส์ และทางโตเอะซื้อลิขสิทธิ์สร้างผลงาน โดยสร้างเนื้อหาใหม่ในรูปแบบละครโทรทัศน์ ออกอากาศเมื่อวันที่ 17 พฤษภาคม พ.ศ. 2521 ถึงวันที่ 14 มีนาคม พ.ศ. 2522 ออกอากาศทุกวันพุธเวลา 19:30 น. - 20:00 น. ทางสถานีโทรทัศน์โตเกียว 12 แชนแนล (ทีวีโตเกียวในปัจจุบัน) มีจำนวนตอนทั้งหมด 41 ตอน
สไปเดอร์แมน > มาเวเลอร์

มาเวเลอร์ (マーベラー) คือยานอวกาศที่กาเรียขับมาจากอวกาศ ความยาวของยานคือ 48 เมตร น้ำหนัก 25000 ตัน
สไปเดอร์แมน > เลโอพัลดอน

เลโอพัลดอน (レオパルドン) เป็นหุ่นรบที่แปลงร่างมาจากยานมาเวเลอร์
เคอิจิ ฮาเซกาวะ

| เคอิจิ ฮาเซกาวะ |
| --- | --- |
ชื่อท้องถิ่น: 長谷川 圭一
เกิด:  (1962-02-01) 1 กุมภาพันธ์ ค.ศ. 1962 (62 ปี) อาตามิ, จังหวัดชิซุโอกะ, ประเทศญี่ปุ่น
อาชีพ: นักเขียนบท
ภาษา: ญี่ปุ่น
ช่วงเวลา: 1997–ปัจจุบัน
แนว: โทกูซัตสึ อนิเมะ สยองขวัญ  
ผลงานที่สำคัญ: อุลตร้าซีรีส์ มาสค์ไรเดอร์ ความโกรธของบาฮามุท SSSS.Gridman 
เคอิจิ ฮาเซกาวะ (長谷川 圭一, Hasegawa Keiichi, เกิดวันที่ 1 กุมภาพันธ์ 1962) เป็นนักเขียนบทชาวญี่ปุ่นจากเมืองอาตามิ ประเทศญี่ปุ่น
ประวัติ

หลังจากสำเร็จการศึกษาจากภาควิชาศิลปะของมหาวิทยาลัยนิฮง โดยได้รับปริญญาด้านการศึกษาภาพยนตร์ เคอิจิ ฮาเซกาวะ ได้เริ่มต้นอาชีพในวงการภาพยนตร์ในฐานะผู้ช่วยผู้กำกับในภาพยนตร์ที่ไม่ได้ออกฉายเรื่อง Kuchita Teoshiguruma หลังจากนั้นเขาได้เข้าร่วมงานในช่วงครึ่งหลังของซีรีส์ Taiyō ni Hoero! ก่อนจะย้ายไปทำงานในฝ่ายศิลป์ โดยทำหน้าที่ดูแลด้านอุปกรณ์และการตกแต่งฉาก และได้มีส่วนร่วมในภาพยนตร์หลายเรื่อง เช่น Gamera: Guardian of the Universe และ Gamera 2: Attack of Legion
ฮาเซกาวะเริ่มเขียนบทโทรทัศน์ในช่วงปี 1990 และได้เขียนบทให้กับซีรีส์ อุลตร้าแมน เกือบทุกภาคที่ผลิตตั้งแต่ อุลตร้าแมนทีก้า จนถึงซีซั่นแรกของ ทีก้า ตั้งแต่เขาเริ่มทำงานในแฟรนไชส์ อุลตร้าแมน ในปี 1996 กับซีรีส์ อุลตร้าแมนทีก้า ฮาเซกาวะได้เขียนบทให้กับซีรีส์ในแฟรนไชส์นี้มากกว่านักเขียนคนอื่น ๆ เขามีส่วนร่วมโดยตรงในการสร้างตัวละคร อุลตร้าแมน ทุกตัวจนถึง เมบิอุส และยังมีบทบาทสำคัญในการคัดเลือกนักแสดงสำหรับบทบาทต่าง ๆ อีกด้วย
ฮาเซกาวะได้รับการยกย่องในวงการเขียนบทโทกูซัตสึจากการเปลี่ยนแปลงแนวทางการเล่าเรื่องอย่างมากในบทของเขา ในบทความของนิตยสาร Hyper Hobby ฉบับปี 2004 ได้ให้เครดิตเขาในฐานะผู้สร้างกระแส ละครโทกูซัตสึ (Tokusatsu Drama) ซึ่งเล่าเรื่องในสไตล์คล้ายกับละครญี่ปุ่น (Japanese Drama) มากกว่าสไตล์โทกูซัตสึแบบดั้งเดิม ซึ่งบรรณาธิการของนิตยสารมองว่าเรื่องราวเหล่านั้นในช่วงต้นทศวรรษที่ 90 นั้น "ตื้นเขินและไม่มีประสิทธิภาพ" ในการสัมภาษณ์หลายครั้ง ฮาเซกาวะกล่าวว่าเขารู้สึกว่าฮีโร่ในโทกูซัตสึควรมีความทุกข์ใจและต้องต่อสู้กับอุปสรรค เขารู้สึกว่าประเด็นนี้เคยถูกนำเสนอเพียงเล็กน้อยในช่วงทศวรรษที่ 70 และ 80 และเขาต้องการทำให้ประเด็นนี้เป็นจุดเด่นของเรื่องราว แทนที่จะเน้นที่ฉากแอ็กชันที่โทกูซัตสึเป็นที่รู้จัก
สำหรับ อุลตร้าแมนเน็กซัส ซึ่งฮาเซกาวะเรียกว่าเป็นโปรเจกต์ที่เขาอยากทำมาโดยตลอด เขาต้องการแสดงให้เห็นถึงจิตวิญญาณของสิ่งมีชีวิตอันยิ่งใหญ่ที่สามารถยกระดับชีวิตของผู้คนจากความธรรมดาและแม้กระทั่งช่วยให้ตัวละครบางตัวหลุดพ้นจากความสิ้นหวัง ฮาเซกาวะกล่าวว่าฮีโร่โทกูซัตสึสามารถมีความสำคัญกับผู้ใหญ่ได้เช่นเดียวกับที่มีความสำคัญกับเด็ก หากเขียนบทอย่างถูกต้อง
รายชื่อผลงาน > รายการโทรทัศน์ > โทคุซัทสึ

อุลตร้าซีรีส์
อุลตร้าแมนทีก้า (1997)
อุลตร้าแมนไดน่า (1997 - 1998, เขียนบทหลัก)
อุลตร้าแมนไกอา (1998 - 1999)
อุลตร้าแมนคอสมอส (2001)
อุลตร้าแมนเน็กซัส (2004 - 2005, เขียนบทหลัก)
อุลตร้าแมนเมบิอุส (2006 - 2007)
อุลตร้าเซเว่น X (2007)
อุลตร้ากาแล็คซี่ ศึกสัตว์ประหลาดพิทักษ์โลก (2007 - 2008)
อุลตร้ากาแล็คซี่ ศึกสัตว์ประหลาดพิทักษ์โลก Never Ending Odyssey (2008 - 2009)
อุลตร้าแมนกิงกะ (2013, เขียนบทหลัก)
คิวตีฮันนี The Live (2007)
มาสค์ไรเดอร์ซีรีส์
มาสค์ไรเดอร์ดับเบิล (2009 - 2010)
มาสค์ไรเดอร์โฟร์เซ (2012)
มาสค์ไรเดอร์ไดรฟ์ (2014 - 2015)
มาสค์ไรเดอร์โกสต์ (2016, เขียนบทหลัก)
มาสค์ไรเดอร์เซเบอร์ (2020 - 2021, เขียนบทหลัก)
มาสค์ไรเดอร์ก็อตชาร์ด (2023 - 2024, เขียนบทหลัก)
รายชื่อผลงาน > รายการโทรทัศน์ > ละครโทรทัศน์

มาจิสึกะ โรงเรียนหญิงแกร่ง ซีซั่น 3 (2012)
AKB Horror Night: Adrenaline Night (2015 - 2016)
Reima no Machi (2017)
รายชื่อผลงาน > รายการโทรทัศน์ > อนิเมะ

เดวิลแมน เลดี้ (1998 - 1999)
เดอะบิ๊กโอ (1999 - 2000)
ซอยด์ หุ่นรบไดโนเสาร์ (1999 - 2000)
ซอยด์ ชินเซคิซีโร่ (2001)
Kikou Sennyo Rouran (2002 - 2003)
ร็อคแมนเอ็กเซ่ (2002 - 2003)
แอสโตรบอย เจ้าหนูปรมาณู (2003 - 2004)
ฮิโนโทริ วิหคเพลิง (2004)
ไกคิง Legend of Daiku-Maryu (2005 - 2006)
แฮ็ปปี้ลัคกี้บิคคุริแมน (2006 - 2007)
อสูรน้อยคิทาโร่ (เวอร์ชั่น 2007) (2007 - 2009, เขียนบทหลักจนถึงตอนที่ 26)
ฮากาบะ คิทาโร่ (2008)
ไวเปอร์ส ครีด (2009)
มหาวิบัติบาฮามุทคลั่ง: GENESIS (2014)
SSSS.GRIDMAN (2018)
อสูรน้อยคิทาโร่ (เวอร์ชั่น 2018) (2019 - 2020)
SSSS.DYNAZENON (2021)
รายชื่อผลงาน > ภาพยนตร์

อุลตร้าซีรีส์
อุลตร้าแมนทีก้า & อุลตร้าแมนไดน่า เหล่านักรบจากดวงดาวแห่งแสง (1998)
อุลตร้าแมนทีก้า, อุลตร้าแมนไดน่า & อุลตร้าแมนไกอา ศึกใหญ่ทะลุมิติ (1999)
อุลตร้าแมนทีก้า THE FINAL ODYSSEY (2000)
ก็อดซิลลา, มอสรา และคิงส์กิโดรา สงครามจอมอสูร (2001)
อุลตร้าแมนคอสมอส 2 THE BLUE PLANET (2002)
อุลตร้าแมนคอสมอส VS อุลตร้าแมนจัสติส THE FINAL BATTLE (2003)
อุลตร้าแมน (2004)
อุลตร้าแมนเมบิอุสและพี่น้องอุลตร้า (2006)
ศึกรวมพลัง 8 พี่น้องอุลตร้า (2008)
อุลตร้าแมน ซาก้า (2012)
อุลตร้าแมนกิงกะ เกคิโจสเปเชียล (2013)
อุลตร้าแมนกิงกะ เกคิโจสเปเชียล อุลตร้าไคจู☆ฮีโร่ไดเค็ทเซ็น! (2014)
ก็อดซิลลา, มอสรา และคิงส์กิโดรา สงครามจอมอสูร (2001)
ทากะฮิเมะ (2011)
Boku ga shokei sareru mirai (2012)
009-1 The End of the Beginning (2013)
กริดแมนยูนิเวิร์ส (2023)
มาสค์ไรเดอร์ก็อตชาร์ด เดอะมูวี่ เดอะ ฟิวเจอร์ เดย์เบรค (2024)
รายชื่อผลงาน > ออริจินัลวิดีโอ

มาสค์ไรเดอร์ดับเบิล RETURNS มาสค์ไรเดอร์แอ็คเซล (2011)
มาสค์ไรเดอร์ไดรฟ์ ซีเคร็ท มิชชั่น type TV-KUN ไล่ล่าปริศนาของสุดยอดจอมโจร! (2014)
มาสค์ไรเดอร์ไดรฟ์ ซีเคร็ท มิชชั่น typeZERO ตอนที่ 0 เคาท์ดาวน์ to โกลบอลฟรีซ (2015)
ไดรฟ์ซาก้า มาสค์ไรเดอร์มัค (2016)
แหล่งข้อมูลอื่น

เคอิจิ ฮาเซกาวะ ที่เอกซ์ (ทวิตเตอร์)
เคอิจิ ฮาเซกาวะ ที่อินเทอร์เน็ตมูวีเดตาเบส
เคอิจิ ฮาเซกาวะ ที่อินเทอร์เน็ตมูวีเดตาเบส
คอลเลกชัน

| Collection |
| --- | --- |
ความสำคัญของลำดับ: ไม่เรียงลำดับความสำคัญ
การซ้ำกันของสมาชิก: อนุญาตให้ซ้ำกันได้
เวลาที่ใช้ในการเข้าถึง: ไล่ทุกสมาชิก
โครงสร้างที่นำไปใช้: ทุกโครงสร้างข้อมูล
Collection หรือ Container หมายถึง แบบชนิดข้อมูลนามธรรมหรือวิธีการเก็บข้อมูล ซึ่งไม่สนใจการเรียงลำดับความสำคัญ สามารถให้ข้อมูลซ้ำได้ กล่าวคือสิ่งที่เก็บข้อมูลได้ถือว่าเป็น Collection
นิยามของ Collection เช่นนี้ส่งผลให้การเก็บข้อมูลหรือโครงสร้างข้อมูล ทุกชนิดเป็น Collection ด้วย Collection จึงอาจใช้ในความหมายว่าเป็นที่เก็บข้อมูลหรือโครงสร้างข้อมูลได้เช่น Java Collections Framework
จุดเด่นของ Collection

Collection เป็นโครงสร้างข้อมูลพื้นฐานที่สุด อาจมีจุดเด่นสู้แบบชนิดข้อมูลนามธรรมหรือโครงสร้างข้อมูลอื่นๆที่ลงรายละเอียดไม่ได้ อาทิตารางแฮชก็เข้าถึงข้อมูลได้รวดเร็ว แถวคอยลำดับความสำคัญก็เข้าถึงข้อมูลตัวที่สำคัญที่สุดได้รวดเร็ว แต่ถึงอย่างไรก็ตามทุกโครงสร้างข้อมูลก็มีเงื่อนไข เช่น ตารางแฮชเก็บข้อมูลซ้ำกันไม่ได้ เป็นต้น เพราะฉะนั้น Collection มีจุดเด่นที่เห็นชัดเจนที่สุดคือ มีเงื่อนไขน้อยนั่นเอง
นอกจากนั้นแล้ว เนื่องจากการมีเงื่อนไขน้อย จึงทำให้ไม่ต้องจัดการข้อมูลมาก การเพิ่มข้อมูลจึงใช้เวลาคงที่ O (1)อีกด้วย จึงเหมาะสมกับเป็นที่เก็บข้อมูลที่เก็บมากๆ แต่ใช้น้อยๆ
บริการที่มักจะมี

การเพิ่ม-ลบข้อมูล/ชุดข้อมูล
การค้นหาข้อมูล
การหาความถี่ข้อมูล (frequency)
การทำให้ว่าง
การทำให้เป็นแถวลำดับ (to array)
ความเร็วที่ใช้ในการทำงาน

หากกล่าวถึง Collection เฉพาะในความหมายว่าเก็บข้อมูลที่ซ้ำกันได้ และไม่เรียงลำดับความสำคัญ เนื่องจากการไม่มีเงื่อนไขของข้อมูล ส่งผลให้มีการเก็บข้อมูลหรือการเพิ่มสมาชิกรวดเร็ว เป็นเวลาคงที่ (O (1)) แต่การเข้าถึงจะช้า เพราะไม่มีการจัดการที่ดี ต้องไล่ทุกสมาชิก จึงทำให้เสียเวลาเป็นเชิงเส้นกับจำนวนข้อมูล (O (n))
การสร้าง Collection

การสร้าง Collection อย่างง่ายอาจสร้างด้วยแถวลำดับ โดยเพิ่มสมาชิกตรงลำดับสุดท้าย ค้นหาสมาชิกโดยการใช้วงวน ไล่ทุกสมาชิกได้
ดูเพิ่ม

แบบชนิดข้อมูลนามธรรม
โครงสร้างข้อมูล
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่